**Veşnica... primăvară**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Veşnica... primăvară

Au venit, şi zilele de Martie

Şi peste tot e cald şi soare,

Tot ce priveşti e-o-nviorare,

Iar mlădioasa, verde salcie

Şi-expune mugurii în floare.

Parfumu-i scump, tonifiant,

Se-mprăştie-n miros plăcut

Căci el spre viaţă s-a născut

Ca un balsam ce-i adjuvant,

Spre existenţă-n mod tăcut.

Atâtea flori sunt pe câmpie,

Care de care mai frumoase!

Toate-aduc omului foloase,

Plantând în inimi... bucurie

Oricărui ins… ce le miroase.

În ne-ntrecutul covor verde,

Şi-n coloritul scump, virgin,

Cu cât peisaju-i mai senin

Imaginea din ochi se pierde

În amalgam de farmec plin.

Şi, o Doamne, câtă măreţie

Tu-ai pus în tot ce ai creat

Prin harul sfânt, îmbelşugat,

Şi cât-abilitate,-n măiestrie

În planul Tău, cel minunat!

Ori-ncotro, ţi-ntorci privirea

Se-observă sacra Ta lucrare

Prin bunătatea răbdătoare,

Sperând ca astfel omenirea

Să vadă dragostea Ta mare!

Tu pentru om toate-ai creat

Să-i fie viaţa mai frumoasă,

Prin conjuctura-i cea aleasă

Şi de-a căzut, în greu păcat

Se va întoarce-odată acasă.

În preafrumoasa-i primăvară

Prin planul cel de mântuire

'N-a lui Hristos, neprihănire,

El va vedea, din nou o ţară

Cu flori veşnice-n strălucire.

Flavius Laurian Duverna